**Zapisnik redne seje IO OZS, ki je potekala v četrtek, 9.1.2014 od 19:00 do 22:08 ure v prostorih Fakultete za gradbeništvo in geodezijo na Jamovi 2 v Ljubljani:**

Dnevni red:

1. Pregled realizacije sklepov prejšnje seje in poročila o drugih aktivnostih
2. Koledar tekmovanj v letu 2014
3. Orientacist leta 2013 - prireditev
4. Razno

**Prisotni člani IO OZS:**Krešo Keresteš (OK Trzin), Andrej Borštnik (OK Tivoli), Klemen Kenda (OK Azimut), Vlado Sedej (OK Azimut), Dušan Petrovič (OK Polaris), Nejc Zorman (OK Komenda), Aleš Ferenc (OK Tivoli), Andraž Hribar (OK Brežice), Boris Bauman (Mariborski OK), Mojca Flerin (Kamniški OK), Jan Dovč (OK Tivoli), Ana Plavčak (Škofjeloški OK)

**Drugi:**Uroš Burič (RJZ Velenje), Anja Slapničar (RJZ Velenje), Matjaž Draksler (Škofjeloški OK), Ajda Flašker (OK Komenda), Ana Pribaković Borštnik (OK Tivoli)

K1 - Pregled realizacije sklepov prejšnje seje in poročila o drugih aktivnostih:

Ana P. predstavi osnutek in delovanje skupine za IT-OZS.

**Sklep 1:** Do prihodnje seje IO Nejc skliče naslednji sestanek skupine. Potrebna je priprava predloga cenika, ki se na prihodnji seji predstavi. ***Soglasno sprejet.***

Klemen poudari, da je potrebno uskladiti na spletne strani OZS pod razdelkom Zveza / SportIdent kontaktne podatke za izposojo. V cenik na spletni strani je potrebno dodati nove cene.

**Sklep 2:** Nejc pošlje Andreju nove kontaktne podatke za izposojo SI. Andrej jih objavi. ***Soglasno sprejet.***

Dušan predstavi odgovor OKS glede kategorizacije športov. MTB-O je ponovno v tretji skupini (in ne v 2.). Popravki glede kriterijev kategorizacije so bili upoštevani.

Klemen pojasni, da registrirani tekmovalci pri OKS niso šteti kot aktivni, v kolikor podatki o udeležbi na tekmovanjih niso posredovani. Vsak tekmovalec mora imeti vsaj 1 nastop v SOL, DP, WRE ali 2. ligi (ZL, OLP, drugo). Pojasni, da je bil pripravljen samodejni izvoz podatkov za OKS, ki podatke izvozi iz trenutnega informacijskega sistema OZS.

**Sklep 3:** Klemen na OKS posreduje podatke o nastopih registriranih tekmovalcev za OT in ostale panoge, za katere rezultate pripravijo vodje komisij. ***Soglasno sprejet.***

Andrej pove, da nova programska oprema za izrečun točkovanja v SOL upošteva, da če pred tekmo tekmovalec ni registriran, točk sistem ne upošteva.

Tekla je tudi razprava o problematiki nastopa sicer aktivnih tekmovalcev (največkrat v OT) v drugih disciplinah, če le-ti v le-teh niso registrirani. Nesmiselno je, da taki tekmovalci niso všteti v evidencah tako OZS, kakor tudi OKS.

**Sklep 4:** V primeru, da je tekmovalec pravilno registriran v vsaj eni panogi orientacije na dan tekmovanja, ga lahko Komisija za posazmeno disciplino v le-to disciplino registrira naknadno. ***Soglasno sprejet.***

Ana P. na kratko predstavi udeležbo na Protidopinški konferenci.

K2 - Koledar tekem v 2014

Ana P.B. predstavi koledar ter sodnike na posameznih tekmah.

Za termin 22. 6., DP šprint Tivoli, bo pridobila novega sodnika.

Boris Bauman in Nejc Zorman sta predlagana za pridobitev statusa sodnika OT.

**Sklep 5**: IO OZS potrjuje status sodnika Borisu Baumanu in Nejcu Zormanu. ***Soglasno sprejet.***

**Sklep 6**: IO OZS potrjuje predlog sodnikov za tekme SOL in DP. ***Soglasno sprejet.***

Pregled tekem MTBO

**Sklep 7**: IO OZS potrjuje koledar MTBO za 2014 ter nov termin za MTBO SOL- BOB ROCK 10.5.2014 ***Soglasno sprejet.***

Krešo predstavi koledar PreO ter pojasni, da bodo rezultati PreO ločeni od TempO predvsem zaradi primerljivosti rezultatov, saj se v TempO vodi samo čas, hkrati pa so relativne razlike med tekmovalci v obeh disciplinah neprimerljive.

**Sklep 8:** Predstavljen koledar tekem Pre-O. ***Soglasno sprejet.***

**Sklep 9**: Druga tekma SKI-O SOL naj bi bila prestavljena prestavljena zaradi pomanjkanja snega. Nov termin je v 8. 2. v Ratečah. ***Soglasno sprejet.***

K3 – Orientacist leta 2013

Skupina za pripravo prireditve Orientacist leta 2013 je predstavila dokončni scenarij prireditve in dorekla še manjše vsebinske in tehnične detajle. Največ prahu je dvignila podelitev pohval OZS. Del IO OZS zagovarja stališče, da morajo biti kriteriji za pohvale strogi in natančni in da se kaj lahko zgodi, da kakšno leto OZS ne bo podelila nobene pohvale, drugi člani zagovarjajo princip večje odprtosti za pohvale, nižje in bolj ohlapne kriterije in celo pohvale za prizadevnost in vztrajnost, predvsem pri mladih. Te pohvale naj bi služile kot sredstvo motivacije.

**Sklep 10:** Klemen oblikuje predlog kriterijev za podeljevanje pohval OZS in jih posreduje Komisiji za priznanja. Na podlagi kriterijev Komisija ovrednoti predlagane kandidate za leto 2013 in da IO OZS v potrditev listo kandidatov za leto 2013. ***Soglasno sprejet.***

K4 - Razno

Klemen pojasni, da so bila pridobljena sredstva za projekt programa Mladina s strani turškega kluba KADAK. K projektu je bila povabljena OZS, ki se je na povabilo uspešno odzvala. Za srečanje bo v prihodnjih 14 dneh potekal pripravljalni sestanek v Turčiji, ki se ga bo predvidoma udeležila Ajda Flašker, srečanje pa bo potekalo sočasno s svetovnim pokalom v Antalyji. Plan je, da se srečanja udeleži 6 ljudi, starih med 18-25 let ter en spremljevalec.

**Sklep 11:** Zveza založi štartnino za evropsko prvenstvo v PreO na Portugalskem, ki jo je treba plačati do 1.2.2014 in v skladu z naknadno razdelitvijo sredstev reprezentancam kasneje opravi poračun. ***Soglasno sprejet.***

ŠOK predlaga vnos licenciranih trenerjev in vaditeljev v aplikacijo ŠPAK.

**Sklep 12:** Matjaž predlaga da bi morali vpisati licenciranie trenerje v ŠPAK. Jaka Piltaver ga vnese v aplikacijo. ***Soglasno sprejet.***

Seja je bila zaključena ob 20:08.

Zapisala: Ana Plavčak